Duitsland | SkalkSkryf
Posted in Louwie, tagged Afrika, Cobie, Duitsland, Munich, Sneeu, winter on Januarie 9, 2017| 2 Comments »
Terwyl ons hier onder die Afrika son uitbraai, en soms natreën, stuur sus Cobie fotos van `n sprokies winterwêreld uit Duitsland. Iets baie vreemd vir ons kinders van Afrika.
Voor die sneeu kom, kom die ryp, maar nie so ieffie-ieffie soos ons dit ken nie. Hulle ryp lyk soos sneeu by ons.
En toe kom die sneeu. Gewoonlik gebeur die groot sneeu eers in Februarie en Maart, maar so elke 4 jaar kom dit vroeg in Januarie soos hierdie jaar. Sprokiesland.
Terug in Afrika sak die son oor 2016.
Posted in Louwie, tagged Cobie, Duitsland, Europa, Hofbrauhaus, Johan, Munich, Sneeu on Januarie 20, 2016| 2 Comments »
Dit sneeu in Munich by sus Cobie en Johan terwyl ons hier in SA uitbraai onder die ongenaakbare son.
Die blou tuinbankie is nou `n wonderlike wit tuinbankie.
Maar gelukkig is daar `n plek soos Hofbräuhaus om die koue te besweer.
Die tafel is gedek, maar die man sien nie kans daarvoor om aan te sit nie.
Ons van sonnige SA kry swaar in die koue Europa. Tog kry ons ook nie genoeg van die pragtige wit landskap nie.
Daarom bly ons maar liewer by Hofbräuhaus en hou die lyf warm.
Op die skalkse radar
Posted in Louwie, Uncategorized, tagged Cobie, Duitsland, fotos, Johan, Louwie se skilderye, Marissa Kuns on April 20, 2015| 3 Comments »
Die plaaslike meerkat trek saam met sus Cobie en Johan na Munich toe waar dit tans op die voorstoep waghou oor die tulpe in die tuin. Die gedierte lyk heel tuis tussen die Germane.
Ook die twee vroue in tradisionele Afrika-drag staan trots in tussen die Duitsers, piepklein onder die bos pragtige tulpe uit hulle eie tuin.
En uiteindelik, na baie gespook het ek hierdie opdrag skildery ook klaar gekry. Die mooie kind is al amper een jaar oud en die prentjie is nou eers klaar!
Dit is hoe sy deesdae lyk
Sneeu in Munich
Posted in Louwie, tagged Duitsland, Munich, Sneeu, winter on Februarie 14, 2015| Leave a Comment »
Sus Cobie laat weet dat dit bitter koud is daar in die land van die Germane. Hulle kry hierdie jaar meer sneeu as verlede jaar, maar natuurlik nie so baie soos wat hulle elke Winter in China beleef het nie.
Selfs die temperature in Duitsland is `n matige -7 grade C teenoor China waar dit soms tot -27 gedaal het.
In hulle klein tuintjie waar die eekhoringkies in die somer speel, staan die beelde so half verdrietig in die sneeu.
Ons sonlanders kan maar nie die versoeking weerstaan om in die sneeu te loop speel nie, al wil die vingers af val van die koue. Hier het sy die koue trotseer om vir ons `n foto van haar sneeuman te stuur.
Intussen, terug in sonnige SA:
Vroeg oggend op pad braai die son die sweet uit jou uit.
Laatmiddag en donderwolke bring `n effense lafenis as die son begin sak.
`n Wit Kersfees
Posted in Louwie, tagged Cobie, Duitsland, Munich, Sneeu, Wit Kersfees on Desember 30, 2014| 4 Comments »
Sus Cobie stuur fotos uit duitsland. Munich is vir die eerste keer in `n lang tyd toe onder die sneeu oor Kersfees.
Sy kuier in sonnige SA by haar kinders om van die nat, koue Europese Winter weg te kom, net om hier nat te reën en koud te kry. En terug in Munich vind sy hierdie pragtige wit landskap.
Dis koud, maar dis wonderlik.
Kyk die liggies in die kersboom! Sprokiesland.
Meanwhile, back home in good ol’ SA, the sun is setting in style.
Dit reën steeds hier terwyl hulle lekker rondrits in Italië, Oostenryk, Monaco en Spanje. Gelukkige blikskottels!
Posted in Louwie, Uncategorized, tagged Duitsland, Kersfees on Desember 20, 2014| 2 Comments »
Is weer daardie tyd van die jaar, Krismis. Ek hou van Kersfees. Behalwe dat die strate stil is en die buurt rustig, is die mense ook meer vriendelik en kalm. Geen padwoede, geen vingertaal vir mede padgebruikers nie, en geen beurtkrag tot hier toe nie.
In Duitsland is Kersfees groot. Die gees van Kersfees, sê sus Cobie en Johan uit Munich, is aanvoelbaar. Heel anders as hier by ons. Miskien is dit die afwagting op sneeu en die moontlikheid van `n wit kersfees wat alles aanhelp. Hoe ook al, die mense daar is opgewonde. Kersfees is vir hulle `n opwindende tyd, `n ware feestyd.
Kerkdienste word gehou en bygewoon, en kerke word pragtig versier.
En dan het ons die vermetelheid om sendelinge Duitsland toe te stuur om die mense daar te loop bekeer! Laat my altyd wonder oor die variant van Christen wat hier wortel geskiet het.
Intussen is ons boompie weer staangemaak soos elke vorige jaar vir die afgelope meer as 40 jaar. Die enigste verskil is dat ons vir die eerste maal ooit ook `n Kersfeeskransie gemaak en teen die deur opgehang het.
Hannelie en Ma se handewerk. Te oulik. Ons is nie seker wat die kransie beteken nie. Google beduie van `n Pagan gebruik om hergroei na die Winter uit te beeld. Die Christen weergawe daarvan is dan ook herlewing, maar veral die ewige lewe in Christus, of so iets.
Hiermee dan aan almal wat hier lees, `n geseënde Kersfees. Mag dit vrede bring, en geskenke van alle soorte solank dit uit die hart uit kom, en opwindende feestelikheid saam met julle families en/of vriende. God bless you all, believers and unbelievers alike. Merry Christmas.
vvuureoc oor Maandag
Dr Christa van Staden oor Maandag Woorde
Louwie oor Sondag woorde
Dr Christa van Staden oor Sondag woorde
Dr Christa van Staden oor Nog 50 Woorde
Louwie oor Nog 50 Woorde
Tannie Frannie oor Nog 50 Woorde
Nog Harry woorde
Argiewe Kies Maand September 2019 (3) Augustus 2019 (9) Julie 2019 (4) Junie 2019 (4) April 2019 (4) Maart 2019 (7) Februarie 2019 (7) Januarie 2019 (2) Desember 2018 (2) November 2018 (1) Oktober 2018 (5) September 2018 (6) Augustus 2018 (3) Julie 2018 (4) Junie 2018 (1) Mei 2018 (8) April 2018 (5) Maart 2018 (7) Februarie 2018 (1) Januarie 2018 (5) Desember 2017 (5) November 2017 (5) Oktober 2017 (4) September 2017 (5) Augustus 2017 (3) Julie 2017 (7) Junie 2017 (7) Mei 2017 (3) April 2017 (8) Maart 2017 (1) Februarie 2017 (4) Januarie 2017 (4) Desember 2016 (4) November 2016 (3) Oktober 2016 (4) September 2016 (2) Augustus 2016 (6) Julie 2016 (4) Junie 2016 (5) Mei 2016 (2) April 2016 (4) Maart 2016 (1) Februarie 2016 (4) Januarie 2016 (5) Desember 2015 (2) November 2015 (1) Oktober 2015 (6) September 2015 (4) Augustus 2015 (6) Julie 2015 (3) Junie 2015 (4) Mei 2015 (8) April 2015 (5) Maart 2015 (4) Februarie 2015 (7) Januarie 2015 (4) Desember 2014 (9) November 2014 (7) Oktober 2014 (7) September 2014 (7) Augustus 2014 (10) Julie 2014 (11) Junie 2014 (7) Mei 2014 (8) April 2014 (5) Maart 2014 (9) Februarie 2014 (7) Januarie 2014 (6) Desember 2013 (9) November 2013 (7) Oktober 2013 (7) September 2013 (5) Augustus 2013 (7) Julie 2013 (14) Junie 2013 (10) Mei 2013 (6) April 2013 (3) Maart 2013 (2) Februarie 2013 (3) Januarie 2013 (10) Desember 2012 (6) November 2012 (9) Oktober 2012 (7) September 2012 (9) Augustus 2012 (11) Julie 2012 (4) Junie 2012 (8) Mei 2012 (12) April 2012 (9) Maart 2012 (9) Februarie 2012 (5) Januarie 2012 (10) Desember 2011 (7) November 2011 (11) Oktober 2011 (9) September 2011 (14) Augustus 2011 (8) Julie 2011 (14) Junie 2011 (14) Mei 2011 (17) April 2011 (10) Maart 2011 (9) Februarie 2011 (9) Januarie 2011 (5) Desember 2010 (9) November 2010 (10) Oktober 2010 (14) September 2010 (13) Augustus 2010 (12) Julie 2010 (14) Junie 2010 (17) Mei 2010 (10) April 2010 (13) Maart 2010 (15) Februarie 2010 (16) Januarie 2010 (13) Desember 2009 (17) November 2009 (9) Oktober 2009 (16) September 2009 (13) Augustus 2009 (13) Julie 2009 (11) Junie 2009 (7) Mei 2009 (7) April 2009 (12) Maart 2009 (8) Februarie 2009 (8) Januarie 2009 (9) Desember 2008 (11) November 2008 (8) Oktober 2008 (4) September 2008 (3) Augustus 2008 (2) Julie 2008 (7) Junie 2008 (3) Mei 2008 (8) April 2008 (1) Maart 2008 (3) Januarie 2008 (3) Desember 2007 (1) Oktober 2007 (2) September 2007 (2) Julie 2007 (2) Junie 2007 (2) Mei 2007 (2) Februarie 2007 (1)